Redmi Note 6 Pro, Redmi Note 5 Pro, Redmi Y2 समेत अन्य Xiaomi स्मार्टफोन पर मिल रहा है डिस्काउंट  
Redmi 6A, Redmi Y2 और Redmi 6 Pro वेरिएंट पर भी मिल रही है छूट
चुनिंदा मॉडल पर मिल रहा है अतिरिक्त एक्सचेंज डिस्काउंट 
31 मई तक चलेगी Mi Super Sale
Mi Super Sale का आगाज़ हो चुका है। मी सुपर सेल में Redmi Note 6 Pro, Redmi Note 5 Pro और Redmi 6 स्मार्टफोन डिस्काउंट के साथ बेचे जा रहे हैं। Mi Super Sale 31 मई तक चलेगी, सेल के दौरान Redmi 6A, Redmi Y2 और Redmi 6 Pro स्मार्टफोन पर छूट मिलेगी। Xiaomi की मी सुपर सेल का आयोजन कंपनी की आधिकारिक साइट मी डॉट कॉम पर किया गया है। Amazon इंडिया पर भी चल रही Mi Days Sale में भी समान ऑफर्स मिल रहे हैं। मी डेज़ सेल के दौरान ग्राहकों को Amazon Pay बैलेंस और चुनिंदा Xiaomi फोन पर अतिरिक्त एक्सचेंज डिस्काउंट मिलेगा। आइए अब आपको Xiaomi और Amazon पर चल रही मी सेल के बारे में जानकारी मुहैया कराते हैं।
अमेज़न और शाओमी दोनों ही Redmi Note 6 Pro, Redmi Note 5 Pro, Redmi 6, Redmi 6A और Redmi Y2 स्मार्टफोन पर शानदार ऑफर्स और डिस्काउंट दे रहे हैं। दोनों ही प्लेटफॉर्म पर सेल 31 मई तक चलेगी। जैसा कि हमने आपको बताया कि अमेज़न पर मी डेज़ सेल चल रही है तो वहीं दूसरी ओर Xiaomi वेबसाइट पर Mi Super Sale का आयोजन किया गया है।
मी डॉट कॉम से फोन खरीदने वाले ग्राहक कम से कम 799 रुपये में मी प्रोटेक्ट प्लान ले सकेंगे। मी एक्सचेंज के अंतर्गत 5,000 रुपये तक का अतिरिक्त डिस्काउंट भी दिया जा रहा है। वहीं, दूसरी ओर Amazon पर ग्राहकों को अमेज़न पे बैलेंस और अतिरिक्त एक्सचेंज डिस्काउंट दिया जा रहा है।
Mi Super Sale में केवल डिस्काउंट ही नहीं बल्कि एक्सचेंज ऑफर भी है
अब बात स्मार्टफोन पर मिलने वाले डिस्काउंट की। रेडमी नोट 5 प्रो का 4 जीबी रैम + 64 जीबी स्टोरेज वेरिएंट 10,999 रुपये में उपलब्ध है तो वहीं इसका 6 जीबी रैम + 64 जीबी स्टोरेज वेरिएंट 11,999 रुपये में बेचा जा रहा है। यह दाम Redmi Note 5 Pro के पिछले आधिकारिक कीमत से कम है, पहले इसका बेस वेरिएंट 12,999 रुपये तो वहीं इसका 6 जीबी रैम वेरिएंट 13,999 रुपये में मिल रहा था। मी डॉट कॉम से रेडमी नोट 5 प्रो खरीदने वाले ग्राहक 999 रुपये में मी प्रोटेक्ट प्लान भी ले सकते हैं।
मी डॉट कॉम पर Redmi Note 6 Pro स्मार्टफोन 13,999 रुपये के बजाय 11,999 रुपये में मिल रहा है। इसके अलावा 1,000 रुपये का अतिरिक्त एक्सचेंज डिस्काउंट भी मिल रहा है। अगर आप रेडमी नोट फोन नहीं खरीदना चाहते तो सेल के दौरान Redmi 6 Pro का 3 जीबी रैम + 32 जीबी स्टोरेज वेरिएंट 8,999 रुपये में मिल रहा है, इसका मतलब यह मौजूदा कीमत से 1,000 रुपये कम में अभी सेल में उपलब्ध है। रेडमी 6 प्रो का 4 जीबी रैम + 64 जीबी स्टोरेज वेरिएंट 11,999 रुपये के बजाय 9,999 रुपये में बेचा जा रहा है।
Xiaomi Sale में Redmi 6 का 3 जीबी रैम + 64 जीबी स्टोरेज वेरिएंट 7,499 रुपये में बेचा जा रहा है। इस वेरिएंट पर 5,00 रुपये का डिस्काउंट मिल रहा है। वहीं, Redmi 6A का 3 जीबी रैम + 32 जीबी स्टोरेज वेरिएंट छूट के बाद 6,499 रुपये में बिक्री के लिए उपलब्ध है। अमेज़न रेडमी 6ए स्मार्टफोन पर 5,00 रुपये का अमेज़न पे बैलेंस भी दे रहा है।
सेल्फी-केंद्रित स्मार्टफोन खरीदने की चाहत है तो बता दें कि Redmi Y2 का 4 जीबी रैम + 64 जीबी स्टोरेज वेरिएंट अभी सेल में 1,000 रुपये के डिस्काउंट के साथ बेचा जा रहा है और इसे 9,999 रुपये में खरीदा जा सकता है। शाओमी सेल में Mi A2 पर 2,000 रुपये तो वहीं Poco F1 पर 5,000 रुपये का अतिरिक्त एक्सचेंज डिस्काउंट दिया जा रहा है। हालांकि, दोनों ही फोन की कीमत में किसी तरह का कोई बदलाव नहीं है, इसका मतलब यह फोन फिलहाल सेल में डिस्काउंट के साथ नहीं बेचे जा रहे हैं।